stanford-oval/wikipedia huggingface dataset:
New Yorkin maraton
Reitti

Kilpailun alkuperäinen, vuonna 1970, juostu reitti kulki Central Parkissa. Nykyään reitti kulkee halki New Yorkin. Vuodesta 1976 sen lähtö on tapahtunut Verrazano-Narrows Bridgeltä. Sillalla kulkee normaalisti vain ajoneuvoliikennettä, mutta se suljetaan maratonia varten. Sillan jälkeen reitti kulkee Brooklynin halki. Puolivälin kohdalla kilpailijat ylittävät Pulaski Bridgen ja siirtyvät Queensiin, josta kilpailijat ylittävät Queensboro Bridgen ja saapuvat Manhattanille. Queensboro Bridgen ylitystä pidetään yhtenä reitin vaativimmista kohdista. Manhattanilla reitti kulkee pitkin First Avenueta, josta se poikkeaa Bronxiin Willis Avenue Bridgeä pitkin palatakseen Manhattanille Madison Avenue Bridgeä pitkin. Tämän jälkeen reitti kulkee Fifth Avenueta etelään Harlemin ja Central Parkin läpi. Kilpailun maali on Central Parkissa Tavern on the Greenin edessä.
Reitin aikaraja on 8,5 tuntia.
Vuodesta 2008 lähtien kilpailun lähtö on ruuhkien välttämiseksi tapahtunut erissä. Jokaisella kilpailijalla on kengässään tallennin, joka rekisteröi kilpailijan käyttämän ”nettoajan” siitä, kun hän ylittää lähtöviivan ja saavuttaa maalin. Reitille on sijoitettu mattoja, jotka tallentavat jokaisen juoksijan väliajat. Väliajat voidaan myös lähettää sähköpostissa.
Aiheesta muualla

Kuvia tai muita tiedostoja aiheesta New Yorkin maraton Wikimedia Commonsissa
New Yorkin maratonin verkkosivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:New York City Marathon
Käännös suomeksi
Novella (albumi)

| Novella Renaissance |
| --- | --- | --- |

Studioalbumin tiedot
 Julkaistu: 1977
 Formaatti: LP-levy
 Tuottaja(t): Renaissance
 Tyylilaji: progressiivinen rock
 Kesto: 40.15
 Levy-yhtiö: Sire Records
Renaissancen muut studioalbumit
| Live at Carnegie Hall 1976 | Novella 1977 | A Song for All Seasons 1978 |
Novella on englantilaisen Renaissance-yhtyeen esittämä, sovittama ja tuottama studioalbumi vuodelta 1977.
Albumi on äänitetty marraskuussa 1976 Wembleyssä De La Lane Lea -musiikkikeskuksessa ja masteroitu samassa paikassa joulukuussa. Insinöörinä on toiminut Dick Plant apunaan Barry Kidd. Orkesterisovitukset on tehnyt Richard Hewson.
Levykannen on suunnitellut Churchmouse, kuvituksen on tehnyt Pamela Brown ja muotokuvan Amy Tuttle. Levy-yhtiö on Sire Records. Markkinoinnista Yhdysvalloissa on huolehtinut ABC Records, jolla on ollut toimipisteet Los Angelesissa Kaliforniassa ja New Yorkissa.
Kappaleet

Can You Hear Me? – 13.39 (säv. Camp /Dunford/Thatcher)
The Sisters – 7.14 (säv. Dunford/Thatcher/Tout)
Midas Man – 5.45 (säv. Dunford/Thatcher)
The Captive Heart – 4.12 (säv. Camp/Dunford)
Touching Once (Is So Hard to Keep) – 9.25 (säv. Camp/Dunford)
Sävellysten julkaisijat ovat Prologue Music / Bleu Disque Music (ASCAP). Kappaleiden sanat on painettu LP-levyn avautuvien levykansien sisäpuolelle.
Kokoonpano

John Tout – kosketinsoittimet, laulu
Annie Haslam – laulusolisti
Jon Camp – basso, bassopedaalit, akustinen kitara, laulu
Terence Sullivan – rummut, lyömäsoittimet, laulu
Michael Dunford – akustiset kitarat, laulu
LP-levyn takakannessa on maalaus yhtyeen jäsenistä.
Naisreportteri rakastuu

| Naisreportteri rakastuu> Christmas in Connecticut |
| --- | --- |

Ohjaaja:  Peter Godfrey
Käsikirjoittaja:   Lionel Houser  Adele Comandini 
Tuottaja:  William Jacobs
Säveltäjä:  Friedrich Hollaender
Kuvaaja:  Carl Guthrie
Leikkaaja:  Frank Magee
Lavastaja:  Casey Roberts
Pääosat:   Barbara Stanwyck  Dennis Morgan  Sydney Greenstreet 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros.
Ensi-ilta:  1945
Kesto:  101 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Naisreportteri rakastuu (Christmas in Connecticut) on vuonna 1945 valmistunut jouluelokuva. Elokuvan ohjasi Peter Godfrey. Elokuvan pääosissa nähdään muun muassa Barbara Stanwyck, Dennis Morgan, ja Sydney Greenstreet. Elokuvan tuotti Warner Bros. Elokuvasta tehtiin Arnold Schwarzeneggerin ohjaama uusintaversio vuonna 1992.
Aiheesta muualla

Naisreportteri rakastuu Internet Movie Databasessa (englanniksi)
Naisreportteri rakastuu AllMoviessa. (englanniksi)
Christmas in Connecticut. Turner Classic Movies – TCM. Arkistoitu 26.10.2011. Viitattu 23.6.2022. (englanniksi)
Niilo Rikhard Jussila

Niilo Rikhard Jussila (6. joulukuuta 1891 Piikkiö – 23. toukokuuta 1948 Helsinki) oli suomalainen opetusneuvos, joka toimi myös kirjastonhoitajana ja Raahen Porvari- ja Kauppakoulun johtajana.
Jussila valmistui filosofian kandidaatiksi 1915 ja tuli Jyväskylän kaupungin kauppa- ja kauppa-apulaiskoulun opettajaksi 1919. Koulun johtajana hän toimi 1920–1928, ennen kuin siirtyi Raahen Porvari- ja Kauppakoulun johtajaksi. Hän toimi myös tilintarkastajana ja Jyväskylässä ollessaan Jyväskylän tieteellisen kirjaston amanuenssina, järjestelytöiden valvojana ja kirjastonhoitajana. Raahessa hänellä oli useita luottamustehtäviä ja hän toimi muun muassa usean vuoden ajan kaupunginvaltuuston puheenjohtajana. Jussila oli kauppa- ja teollisuusministeriön ammattikasvatusosaston opetusneuvos 1942–1947.
New Yorkin poliisi

| New Yorkin poliisi  |
| --- | --- |
 New Yorkin poliisin logo
Perustettu:  1845
Tehtävä:  Vastaa New Yorkin kaupungin lainvalvonnasta
Päätoimi­paikka:  One Police Plaza, Lower Manhattan
Päätoimi­paikka:  New York
Työntekijöitä:  55,304
Vuosibudjetti:  6 miljardia Yhdysvaltain dollaria (2020)
Aiheesta muualla
Sivusto
New Yorkin poliisin autoja Lispenard Streetillä.
New Yorkin poliisi (engl. New York City Police Department, lyh. NYPD) on New Yorkin kaupungissa toimiva poliisilaitos. Se on nykyisin Yhdysvaltojen suurin poliisilaitos.
NYPD aloitti toimintansa vuonna 1845 yhtenä Yhdysvaltojen ensimmäistä poliisilaitoksista. Sen päämaja sijaitsee Lower Manhattanilla. Laitoksen budjetti on tämänhetkisten tietojen mukaan noin 6 miljardia Yhdysvaltain dollaria.
Vuonna 2020 NYPD:n budjettia leikattiin miljardilla dollarilla. Poliisin rahoituksen leikkaaminen oli yksi Black Lives Matter -mielenosoitusten päätavoitteista.
Palvelut

Koska New Yorkin poliisin toimialue on iso, on laitoksella erinäisiä erikoisyksiköitä, kuten hätäpalveluyksikkö (engl. Emergency Service Unit), ilmatuki (engl. air support) ja muita yksiköitä jotka ovat erikoistuneet johonkin aihealueeseen kuten huumeiden ja rikollisjoukkojen torjumiseen.
Vuonna 2019 NYPD vastaanotti 482 337 rikosilmoitusta ja teki 214 617 pidätystä.
Aiheesta muualla

Kuvia tai muita tiedostoja aiheesta New Yorkin poliisi Wikimedia Commonsissa
Níkos Kazantzákis -museo

| Níkos Kazantzákis -museo Μουσείο Νίκου Καζαντζάκη |
| --- | --- |
 Níkos Kazantzákis -museo.
Tyyppi:  museo
Sijainti:  Myrtiá, Archánes-Asteroúsia, Iraklion, Kreeta, Kreikka
Kotisivut:  www.kazantzaki.gr
Koordinaatit:  35°14′05″N, 25°12′34″E
 fiNíkos Kazantzákis -museo 
   
Níkos Kazantzákis -museo (kreik. Μουσείο Νίκου Καζαντζάκη, Mouseío Níkou Kazantzáki) on museo Myrtián kylässä Kreetan saarella Kreikassa. Se esittelee kirjailija, runoilija ja filosofi Níkos Kazantzákisin elämää.
Museo koostuu joukosta rakennuksia, jotka sijaitsevat Myrtián keskusaukion laidalla. Museo on Myrtiássa (aiemmin Varvároi) siksi, että Kazantzákisin isä oli kotoisin kylästä, vaikka kirjailija itse syntyikin Iraklionissa. Museon perusti Giórgos Anemogiánnis, ja siinä avusti Kazantzákisin toinen vaimo Eléni.
Museon kokoelmiin kuuluu muun muassa Kazantzákisin käsikirjoituksia, kirjeenvaihtoa ajan merkkihenkilöiden kanssa, valokuva-aineistoa, lehtileikkeitä, Kazantzákista esittäviä veistoksia, hänen tuomiaan matkamuistoja, kirjailijan teosten ensipainokset kreikaksi ja muilla kielillä sekä muita käännöksiä noin 50 eri kielellä, sekä hänen teoksistaan tehtyihin näytelmiin liittyvää aineistoa.
Aiheesta muualla

Μουσείο Καζαντζάκη – Kazantzakis Museum. Museon verkkosivut. (kreikaksi) (englanniksi)
Neuvostoliiton ulkoasiainkansankomissariaatti

Neuvostoliiton ulkoasiainkansankomissariaatti (ven. Народный комиссариат иностранных дел СССР, Narodnyi komissariat inostrannyh del SSSR, lyhenne NKID) hoiti Neuvostoliiton suhteita ulkovaltoihin vuosina 1923–1946. Sen johdossa oli ulkoasiainkansankomissaari, jonka apuna toimi kollegio. Vuosina 1941–1943 NKID toimi Kuibyševissä.
Neuvostoliiton ulkoasiainkomissariaatti perustettiin 6. heinäkuuta vuonna 1923 Neuvosto-Venäjän ulkoasiainkansankomissariaatin tilalle. Vuodesta 1946 ulkoasiainkansankomissariaatin toimintaa jatkoi Neuvostoliiton ulkoasiainministeriö.
Nerja

| Nerja |
| --- | --- |
 Näkymä Nerjan rannikolle Balcón de Europa -tasanteelta.
 lippu:  vaakuna
 Nerjan sijainti Málagan maakunnassa.
 Nerja
 Koordinaatit: 36°44′49″N, 3°52′44″W 
Valtio:  Espanja
Itsehallintoalue:  Andalusia
Maakunta:  Málaga
Comarca:  Axarquía
Hallinto:  
 – Asutustyyppi:  Kunta
 – Pormestari:  Rosa Arrabal (PSOE)
Pinta-ala:  
 – Kokonaispinta-ala:  84.9 km²
Väkiluku (2015):  21 185
Aikavyöhyke:  UTC+1
 – Kesäaika:  UTC+2
 
 www.nerja.es 
Infobox OKVirheellinen NIMI-arvo: 
Nerja on kunta Etelä-Espanjassa. Se kuuluu Andalusian itsehallintoalueeseen. Noin 21 000 asukkaan Nerja sijaitsee 50 kilometriä Málagasta itään Aurinkorannikon alueella. Maatalous tuottaa mm. oliiveja, avokadoja ja mangoja.
Nimi Nerja tulee maurilaisesta sanasta "naricha", joka tarkoittaa runsasta ja kosteaa kevättä. Alue onkin rehevää ja hedelmällistä.
Nerjan 1959 löytynyt tippukiviluola.
Historia

Maanviljely- ja kalastajakylää alettiin luoda lomakeskukseksi 1960-luvulla. Tarkkaa rakennuskaavaa mukaillen siitä tehtiin profiililtaan matala. Alueelle ei ole rakennettu korkeita hotelleja.
Nähtävyydet

Nerjassa on Euroopan suurimpiin kuuluva tippukiviluola, joka on paikkakunnan merkittävin ja Espanjan merkittävimpiin kuuluva nähtävyys. Luolasta on löydetty luolamaalauksia paleoliittiselta kaudelta ja myös varhaisemmilta kausilta olevia muinaisjäänteitä.
Galleria

Ilmakuva Nerjasta
Näkymä saavuttaessa Nerjaan.
Nerja sijaitsee historiallisella La Axarquían alueella.
Playa de Burriana on 700 m pitkä ranta-alue Nerjassa.
Plaza de España
Nerjalaisia asuintaloja.
Calle Pintada
Iglesia de El Salvador
Aiheesta muualla

Nerjan viralliset kotisivut
Kuvia tai muita tiedostoja aiheesta Nerja Wikimedia Commonsissa
Málagan kunnat
Alameda
Alcaucín
Alfarnate
Alfarnatejo
Algarrobo
Algatocín
Alhaurín de la Torre
Alhaurín el Grande
Álora
Almargen
Almogía
Almáchar
Alozaina
Alpandeire
Antequera
Árchez
Archidona
Ardales
Arenas
Arriate
Atajate
Benadalid
Benahavís
Benalauría
Benalmádena
Benamargosa
Benamocarra
Benaoján
Benarrabá
Campillos
Canillas de Aceituno
Canillas de Albaida
Carratraca
Cartajima
Casabermeja
Casarabonela
Casares
Cañete la Real
Colmenar
Comares
Cortes de la Frontera
Coín
Cuevas Bajas
Cuevas de San Marcos
Cuevas del Becerro
Cártama
Cómpeta
Cútar
El Borge
El Burgo
Estepona
Faraján
Frigiliana
Fuengirola
Fuente de Piedra
Gaucín
Genalguacil
Guaro
Humilladero
Igualeja
Istán
Iznate
Jimera de Líbar
Jubrique
Júzcar
Macharaviaya
Málaga
Manilva
Marbella
Mijas
Moclinejo
Mollina
Monda
Montecorto
Montejaque
Nerja
Ojén
Parauta
Periana
Pizarra
Pujerra
Rincón de la Victoria
Riogordo
Ronda
Salares
Sayalonga
Sedella
Serrato
Sierra de Yeguas
Teba
Tolox
Torremolinos
Torrox
Totalán
Valle de Abdalajís
Villanueva de Algaidas
Villanueva de la Concepción
Villanueva de Tapia
Villanueva del Rosario
Villanueva del Trabuco
Viñuela
Vélez-Málaga
Yunquera
Olarin uimahalli

| Olarin uimahalli |
| --- | --- |
Osoite:  Yläportti 4 A–B
Sijainti:  Espoo
Rakennustyyppi:  Uimahalli
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Olarin uimahalli on Espoossa osoitteessa Yläportti 4 A–B sijaitseva uimahalli. Uimahallissa on vain yksi uima-allas, jonka pituus on 15 metriä, leveys n. 3 metriä, syvyys 1,5–1,6 metriä ja veden lämpötila 28 °C. Huhtikuussa 2023 uimahallissa oli käynnissä suuri remontti, ja uimahalli avattiin kesäkuun alussa.
Nord (Burkina Faso)

| Nord |
| --- | --- |
 Titaon kaupunki.
 Sijainti
Valtio:  Burkina Faso
Hallinto:  
 – hallinnollinen keskus:  Ouahigouya
Pinta-ala:  16 414 km²
Väkiluku (2006):  1 185 796
Nord on hallintoalue Burkina Fason pohjoisosassa. Sen pääkaupunki on Ouahigouya. Alueella on vuoden 2006 väestönlaskennan mukaan 1 185 796 asukasta. Pinta-ala on 16 414 neliökilometriä.
Maantiede, ilmasto ja luonto

Vuonna 2001 perustettu alue käsittää 5,9 % Burkina Fason pinta-alasta. Se rajoittuu idässä Sahelin ja Centre-Nordin, etelässä Plateau-Centralin ja Centre-Ouestin ja lännessä Boucle du Mouhounin alueisiin sekä pohjoisessa Maliin.
Maisemaa leimaavat tasangot ja keskimäärin 300–400 metriä korkeat ylängöt ja kukkulat. Korkein kohta on Komkoulibo 630 metriä merenpinnasta. Tärkein vesistö on Nakambén eli Valkoisen-Voltan yläjuoksu.
Ilmasto on sudanilais-sahelilainen. Vuotuinen sademäärä on 600–750 millimetriä. Vuodenaikoja on kaksi. Sadeaika kestää kesäkuusta syyskuuhun. Kasvillisuus koostuu heinäkasveista ja pensaista.
Hallinnollinen jako ja asutus

Alueeseen kuuluu neljä provinssia, 31 departementtia, neljä kaupunkikuntaa, 27 maalaiskuntaa ja 816 kylää. Provinssit ovat Loroum, Passoré, Yatenga ja Zondoma. Kaupunkeja ovat niiden keskukset Gourcy, Ouahigouya, Titao ja Yako. Perinteistä valtaa edustavat mosi- ja fulbepäälliköt.
Alueella asuu 8,5 % Burkina Fason väestöstä. Kaupunkiväestön osuus on 11,8 %, mikä on huomattavasti alle maan keskitason (23 %).
Puhutuimmat kielet ovat moore (90,3 %) ja fulani (5,8 %). Kaupungiessa puhutaan jonkin verran ranskaa ja djulaa tai bambaraa. Muslimeja on 79,9, animisteja 10,1, katolisia 7,6 ja protestantteja 2,0 prosenttia.
Talous

Väestöstä 90 prosenttia harjoittaa maanviljelyä ja karjanhoitoa. Muita elinkeinoja ovat kaupankäynti ja käsityöammatit.
Alueella harjoitetaan myös kaivostoimintaa.
Nicki Aycox

| Nicki Aycox |
| --- | --- |

Henkilötiedot
Koko nimi:  Nicki Lynn Aycox
Syntynyt: 26. toukokuuta 1975 Hennessey, Oklahoma, Yhdysvallat
Kuollut: 16. marraskuuta 2022 (47 vuotta)
Ammatti:  näyttelijä
Näyttelijä
Aktiivisena:  1996–
Merkittävät roolit:  Brenda Mitchell (Over There)
Aiheesta muualla
IMDb 
Elonet
Nicki Lynn Aycox (26. toukokuuta 1975 Hennessey, Oklahoma – 16. marraskuuta 2022) oli yhdysvaltalainen näyttelijä. Hänet tunnettiin rooleistaan televisiosarjoissa Dark Angel, Ed, Over There ja Supernatural. Valkokankaalla hän esiintyi esimerkiksi elokuvissa Perfect Stranger – vaara verkossa ja Jeepers Creepers 2.
Aycox syntyi Hennesseyssä, Oklahomassa, ja hänellä oli alkuperäisamerikkalaisia sukujuuria. Hän puhui myös sujuvasti saksaa.
Aycox oli kuollessaan 47-vuotias. Hänen kuolinsyytään ei ole julkistettu, mutta hänen tiedettiin sairastuneen leukemiaan maaliskuussa 2021.
Aiheesta muualla

TV.com (Arkistoitu – Internet Archive)
Neuvostoliiton ulkoministeri

Neuvostoliiton ulkoministeri oli Neuvostoliitossa käytetty ulkoministerin virkanimike, joka otettiin käyttöön ulkoasiainkansankomissaarin jälkeen 1946. Neuvostoliiton ensimmäinen ulkoministeri oli sen kolmas varsinainen ulkoasiainkansankomissaari Vjatšeslav Molotov.
Neuvosto-Venäjän ja Neuvostoliiton ulkoasiainkansankomissaarit/-ministerit
Lev Trotski 1918 | Georgi Tšitšerin 1918–1930 | Maksim Litvinov 1930–1939 | Vjatšeslav Molotov 1939–1949 | Andrei Vyšinski 1949–1953 | Vjatšeslav Molotov 1953–1956 | Dmitri Šepilov 1956–1957 | Andrei Gromyko 1957–1985 | Eduard Ševardnadze 1985–1991 | Aleksandr Bessmertnyh 1991 | Boris Pankin 1991
Níkos Gkális

| Níkos Gkális> Νίκος Γκάλης |
| --- | --- |

Henkilötiedot
Koko nimi:  Nikólaos Georgalís
Syntynyt: 23. heinäkuuta 1957 (ikä 67)
Kansalaisuus:   Kreikka
Koripalloilija
Pelipaikka:  Heittävä takamies
Pituus:  185 cm
Paino:  90 kg
NBA-varaus:  68. varaus 1979 (Boston Celtics)
Pelaajaura
Yliopistojoukkueet
1975–1979:   Seton Hallin yliopisto
Seurajoukkueet
1979–1992 1992–1994:   Aris BC  Panathinaikos BC
Maajoukkueet
1980–1991:   Kreikka
Aiheesta muualla
FIBA
Níkos Gkális (kreik. Νίκος Γκάλης, sukunimi usein muodossa Gális, oik. Nikólaos Georgalís, Νικόλαος Γεωργαλής, s. 23. heinäkuuta 1957) on yhdysvaltalais-kreikkalainen koripalloilija. Hän syntyi maahanmuuttajavanhemmille New Jerseyssä ja pelasi enimmäkseen Euroopassa.
Boston Celtics valitsi Gkálisin NBA-pelaajaksi vuonna 1979. Hän siirtyi kuitenkin pian valtameren taakse Kreikkaan, jossa hänet valittiin Aris Thessaloniki B.C.:hen. Gkális eteni Kreikan koripallomaajoukkueeseen, jonka kanssa hän voitti muun muassa kultaa vuoden 1987 koripallon Euroopan-mestaruuskilpailuissa.
Gkális vetäytyi aktiiviselta peliuraltaan vuonna 1995. Hän kuuluu FIBA Hall of Fameen.
Aiheesta muualla

Kuvia tai muita tiedostoja aiheesta Níkos Gkális Wikimedia Commonsissa
Miesten koripallon EM-kilpailujen arvokkaimmat pelaajat
Nueva Loja

| Nueva Loja |
| --- | --- |
 lippu
 Nueva Loja
 Koordinaatit: 0°05′05″N, 76°52′58″W 
Valtio:  Ecuador
Maakunta:  Sucumbíos
Väkiluku (2010):  48 564
Infobox OKVirheellinen NIMI-arvo: 
Nueva Loja  on Sucumbíosin maakunnan pääkaupunki Ecuadorissa. Vuonna 2010 siellä oli 48 564 asukasta.
Aiheesta muualla

Kuvia tai muita tiedostoja aiheesta Nueva Loja Wikimedia Commonsissa
Nikita Romanov

Nikita Romanov
Prinssi Nikita Alexandrovitš Romanov (16. tammikuuta (J: 4. tammikuuta) 1900 Pietari, Venäjä – 12. syyskuuta 1974 Cannes, Ranska) oli venäläissyntyinen aatelinen ja suuriruhtinatar Ksenia Aleksandrovna Romanovan ja suuriruhtinas Aleksandr Mihailovitš Romanovin poika.
Nikitan isovanhemmat olivat tsaari Aleksanteri III ja keisarinna Maria Fjodorovna. Venäjän viimeinen tsaari Nikolai II oli hänen enonsa. Hän kuului Romanovien hallitsijasukuun myös isänsä puolelta. Nikita vietti vanhempiensa kanssa paljon aikaa Etelä-Ranskassa vuoden 1906 jälkeen, koska hänen isänsä Aleksandr oli riidoissa tsaari Nikolai II:n kanssa tämän poliittisten päätösten takia.
Venäjän vallankumouksen aikana vuonna 1917 Nikita vangittiin vanhempiensa ja isoäitinsä ja joidenkin muiden hallitsijasuvun jäsenten kanssa Krimillä.  Nikita pakeni perheineen 11. huhtikuuta 1918 Venäjältä Ison-Britannian kuningas Yrjö V:n, joka oli Maria Fjodorovnan siskon puoliso, lähettämällä brittiläisellä sotalaivalla HMS Marlborough'lla Mustanmeren yli Maltalle ja sieltä edelleen Englantiin. Ensimmäiset vuodet maanpaossa Nikita asui Pariisissa siskonsa Irina Jusupovan talossa.
Prinssi Nikita meni 9. helmikuuta 1922 naimisiin venäläissyntyisen kreivittären Maria Vorontsova-Daškovan (13. helmikuuta 1903, Tsarskoje Selo, Venäjä – 16. kesäkuuta 1997 Cannes, Ranska) kanssa Pariisissa.
Maria Vorontsova-Daškova oli tunnettu valkoisten venäläisten keskuudessa aatelistaustansa vuoksi.
Maria ja Nikita saivat kaksi poikaa:
prinssi  Nikita Romanov (13. toukokuuta 1923, Lontoo, Englanti – 3. toukokuuta 2007, New York City)
prinssi  Aleksandr Romanov (4. marraskuuta 1929, Pariisi, Ranska - 21. syyskuuta 2002, Lontoo, Englanti)
Nikita Romanov kuoli vuonna 1974 Cannesissa.
Nikita Simonjan

Presidentti Putin ojensi Simonjanille kunniamerkin ansioista isänmaan hyväksi vuonna 2000
Nikita Pavlovitš Simonjan (ven. Никита Павлович Симонян; s. 12. lokakuuta 1926) on Neuvostoliitossa uransa luonut entinen jalkapalloilija ja valmentaja, entinen Venäjän jalkapalloliiton puheenjohtaja.
Omalla pelaajaurallaan Simonjan edusti vuosina 1956–1948 Moskovan Krylja Sovetovia ja vuosina 1949–1959 Moskovan Spartakia. Spartakisa hän teki liigapeleissä 233 ottelussa 133 maalia, mikä on yhä seuran maaliennätys. Yhteensä Simonjan teki Spartakissa 160 maalia.
Neuvostoliiton maajoukkueessa Simonjan voitti olympiakultaa 1956 Melbournen kisoissa. Kaikkiaan hän pelasi 20 A-maaottelua ja teki 10 niissä kymmenen maalia.  Simonjan kilpaili myös vuoden 1958 jalkapallon maailmanmestaruuskilpailuissa Ruotsissa.
Armavirissä syntynyt etniseltä taustaltaan armenialainen Simonjan siirtyi pelaamisen jälkeen valmentajaksi. Hänen valmentamiaan seurajoukkueita olivat Spartak Moskova, Ararat Jerevan ja Tšornomorets Odessa. Lisäksi hän valmensi Neuvostoliiton maajoukkuetta vuosina 1977—1979.
Marraskuusta 2009 helmikuuhun 2010 asti Simonjan toimi Venäjän palloliiton väliaikaisena puheenjohtajana. Simonjanista tuli jälleen palloliiton väliaikainen johtaja 25. kesäkuuta 2012.
Nueva Ecija

Nueva Ecijan sijainti
Nueva Ecija on Filippiinien Keski-Luzonin alueella sijaitseva provinssi. Sen pääkaupunki on Palayan. Sen naapureita etelästä myötäpäivään ovat Bulacan, Pampanga, Tarlac, Pangasinan, Nueva Vizcaya ja Aurora. Sen väkiluku vuoden 2010 väestönlaskennassa oli 1 955 373.
Aiheesta muualla

Kuvia tai muita tiedostoja aiheesta Nueva Ecija Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay
Nueva Esparta

| Nueva Esparta Estado Nueva Esparta |
| --- | --- |
 Laguna de los Mártires
 Lippu:  Vaakuna
 Osavaltion sijainti Venezuelassa
Perustettu:  1909
Hallinto:  
 – hallinnollinen keskus:  La Asunción
 – kuvernööri:  Carlos Mata Figueroa
Pinta-ala:  1 150 km² (23.)
Väkiluku (2011):  491 610 (20.)
 – väestötiheys:  427,5 as./km²
Symbolit:  
 – osavaltion puu:  Guaiacum officinale
Lyhenteet:  
 – ISO 3166:  VE-O
Nueva Esparta (esp. Estado Nueva Esparta) on yksi Venezuelan osavaltioista. Se sijaitsee Venezuelan rannikon läheisillä saarilla ja muodostaa maan ainoan ”saariosavaltion”. Osavaltio on pinta-alaltaan Venezuelan pienin ja kuuluu myös väkiluvultaan pienimpien osavaltioiden joukkoon, vaikka sen väestötiheys onkin yksi suurimmista. Osavaltion pääkaupunki on La Asunción.
Osavaltiossa on vuoden 2011 väestönlaskennan mukaan 491 610 asukasta ja sen pinta-ala on 1 150 neliökilometriä.
Aiheesta muualla

Kuvia tai muita tiedostoja aiheesta Nueva Esparta Wikimedia Commonsissa
Venezuelan osavaltiot
Amazonas
Anzoátegui
Apure
Aragua
Barinas
Bolívar
Carabobo
Cojedes
Delta Amacuro
Falcón
Guárico
Lara
Liittovaltiollinen alue
Mérida
Miranda
Monagas
Nueva Esparta
Portuguesa
Pääkaupunkialue
Sucre
Táchira
Trujillo
Yaracuy
Vargas
Zulia
Nikita Stupak

| Nikita Stupak> Никита Ступак |
| --- | --- |

Henkilötiedot
Syntynyt: 3. toukokuuta 1987 (ikä 37)
Uran tiedot
Seura:  Dinamo
Laji:  maastohiihto
Maailmancup
Kaudet:  2009–
Paras sijoitus:  22
Voitot:  0
Palkintokorokkeella:  0
 Tietolaatikko päivitetty 6. helmikuuta 2016 
Nikita Stupak (ven. Никита Ступак, s. 3. toukokuuta 1987) on venäläinen maastohiihtäjä. Stupak edustaa Dinamo-seuraa.
Stupak debytoi maailmancupissa tammikuussa 2009 Rybinskin sprintissä sijoittuen sijalle 46. Avauspisteensä hän saavutti helmikuussa 2011 Rybinskin vapaan sprintistä ollen 29:s. Stupakin paras sijoitus maailmancupin osakilpailussa on 22. tila Holmenkollenn 50 kilometrin kilpailusta helmikuulta 2016.
Venäjän-mestaruuskilpailuissa Stupak voitti hopeaa sprintissä vuonna 2017.